stanford-oval/wikipedia huggingface dataset:
São Paulon 6 tunnin ajo 2012
Tulokset > Aika-ajot

| Sija | Luokka | Talli | Kuljettaja | Aika | Lähtöruutu |
| --- | --- | --- | --- | --- | --- |
| 1 | LMP1 | #7 Toyota Racing | Alexander Wurz | 1:22.363 | 1 |
| 2 | LMP1 | #2 Audi Sport Team Joest | Lucas di Grassi | 1:23.147 | 2 |
| 3 | LMP1 | #1 Audi Sport Team Joest | André Lotterer | 1:23.332 | 3 |
| 4 | LMP1 | #12 Rebellion Racing | Neel Jani | 1:23.962 | 4 |
| 5 | LMP1 | #21 Strakka Racing | Danny Watts | 1:24.089 | 5 |
| 6 | LMP1 | #13 Rebellion Racing | Andrea Belicchi | 1:24.179 | 6 |
| 7 | LMP1 | #22 JRM | Peter Dumbreck | 1:24.320 | 7 |
| 8 | LMP2 | #44 Starworks Motorsport | Stéphane Sarrazin | 1:27.048 | 8 |
| 9 | LMP2 | #25 ADR-Delta | John Martin | 1:27.153 | 9 |
| 10 | LMP2 | #26 Signatech-Nissan | Nelson Panciatici | 1:27.167 | 10 |
| 11 | LMP2 | #35 OAK Racing | Bertrand Baguette | 1:27.275 | 11 |
| 12 | LMP2 | #32 Lotus | Vitantonio Liuzzi | 1:27.338 | 12 |
| 13 | LMP2 | #23 Signatech-Nissan | Franck Mailleux | 1:27.452 | 13 |
| 14 | LMP2 | #41 Greaves Motorsport | Elton Julian | 1:27.769 | 14 |
| 15 | LMP2 | #24 OAK Racing | Matthieu Lahaye | 1:27.818 | 15 |
| 16 | LMP2 | #49 Pecom Racing | Pierre Kaffer | 1:27.968 | 16 |
| 17 | LMP2 | #31 Lotus | Thomas Holzer | 1:28.958 | 17 |
| 18 | LMP2 | #29 Gulf Racing Middle East | Fabien Giroix | 1:30.871 | 18 |
| 19 | LMGTE Pro | #97 Aston Martin Racing | Darren Turner | 1:33.855 | 19 |
| 20 | LMGTE Pro | #77 Team Felbermayr-Proton | Marc Lieb | 1:34.040 | 20 |
| 21 | LMGTE Pro | #51 AF Corse | Giancarlo Fisichella | 1:34.203 | 21 |
| 22 | LMGTE Pro | #71 AF Corse | Andrea Bertolini | 1:34.733 | 22 |
| 23 | LMGTE Am | #61 AF Corse-Waltrip | Enrique Bernoldi | 1:34.781 | 23 |
| 24 | LMGTE Am | #57 Krohn Racing | Michele Rugolo | 1:35.401 | 24 |
| 25 | LMGTE Am | #88 Team Felbermayr-Proton | Paolo Ruberti | 1:35.485 | 25 |
| 26 | LMGTE Am | #50 Larbre Compétition | Fernando Rees | 1:35.485 | 26 |
| 27 | LMGTE Am | #55 JWA-Avila | Markus Palttala | 1:36.800 | 27 |
| 28 | LMGTE Am | #70 Larbre Compétition | Pascal Gibon | 1:38.792 | 28 |
Teemu Summanen

Teemu Tapio Summanen (s. 14. marraskuuta 1974 Hyvinkää) on suomalainen uransa päättänyt yhdistetyn hiihtäjä ja mäkihyppääjä. Hänen seuransa oli Lahden Hiihtoseura.
Albertvillen olympialaisissa 1992 Summanen osallistui yhdistetyn henkilökohtaiseen kilpailuun ollen lopputuloksissa 24:s. Hän lähti hiihto-osuudelle 12:nnelta sijalta. Joukkuekilpailussa Summanen oli 7:s.
Nuorten MM-kilpailuissa 1992 Summanen sai hopeaa yhdistetyn henkilökohtaisessa kilpailussa.
SM-kilpailuissa Summanen on saanut yhdistetyn joukkuekilpailun kultaa vuosina 1990 ja 1992. Mäkihypyssä hän on saanut joukkuemäen kultaa 1998 sekä hopeaa 1992 ja 1999.
Tazul Izan Tajuddin

Tazul Izan Tajuddin (s. 1969 Banting) on malesialaissyntyinen säveltäjä, joka on asunut vuodesta 1997 Isossa-Britanniassa. Hänen orkesteri- ja kamarimusiikkiteoksiaan on esitetty eri puolilla maailmaa.
Tajuddin aloitti kitaransoiton itsenäisesti 15-vuotiaana ja säveltämisen 24 vuoden iässä. Hän opiskeli sekä länsimaista taidemusiikkia että malesialaista perinnemusiikkia Universiti Teknologi MARAssa Shah Alamissa vuosina 1988–1991. Lisäksi hän sai sävellysopetusta Leonardo Baladalta ja tutki Iannis Xenakisin musiikkia Juan Pablo Izquierdon johdolla Carnegie Mellon -yliopistossa vuosina 1994–1996. Hän pääsi opinahjoon Malesian kulttuuriministeriön stipendillä ja sai siellä musiikin maisterin arvon. Hän täydensi sävellysopintojaan vielä Martin Butlerin, Michael Finnissyn ja Jonathan Harveyn johdolla Sussexin yliopistossa (1997–2001), jossa hän sai filosofian tohtorin arvon.
Tajuddin on johtanut Malesian kansalliskuoroa Kuala Lumpurissa ja tehnyt useita sovituksia sille. Hän on johtanut kokoonpanoja myös Isossa-Britanniassa ja Yhdysvalloissa. Hänelle on myönnetty useita palkintoja ja palkintoehdokkuuksia.
Styx

| Styx |
| --- | --- |
 Styx vuonna 2008
Tiedot
Toiminnassa:  1972–1984 1989–1992 1995–
Tyylilaji:  progressiivinen rock, hard rock, art rock, poprock, stadion-rock
Kotipaikka:   Chicago, Illinois, Yhdysvallat
Laulukieli:  englanti
Jäsenet:  Chuck Panozzo James "J.Y." Young Tommy Shaw Todd Sucherman Lawrence Gowan Ricky Phillips
Entiset jäsenet:  Dennis DeYoung John Panozzo John "J.C." Curulewski Glen Burtnik
Levy-yhtiö:   Wooden Nickel  A&M  Interscope  Sanctuary  CMC International  New Door 
Aiheesta muualla
Kotisivut
Infobox OKNimi-testi OK: 
Styx on yhdysvaltalainen rockyhtye. Se perustettiin Chicagossa vuonna 1961 nimellä "The Tradewinds". Yhtyeen alkuperäiseen kokoonpanoon kuuluivat Dennis DeYoung, Chuck Panozzo ja John Panozzo. Myöhemmin mukaan liittyivät James Young ja John Curulewski. Tällä kokoonpanolla yhtye teki levytyssopimuksen Wooden Nickel Recordsin kanssa vuonna 1971.
Vaiheet > 1970-luku

Styxin ensimmäinen albumi oli Styx (1972). Läpimurtoalbumi oli vuonna 1973 julkaistu Styx II, joka myi kultaa. Sillä ollutta kappaletta Lady soitettiin radiossa ahkerasti. Vuonna 1975 Styx päätti vaihtaa levy-yhtiötään. Uudeksi levy-yhtiöksi tuli A&M Records. Pian levy-yhtiön vaihdon jälkeen John Curulewski lähti yhtyeestä. Hänet korvasi laulaja-kitaristi Tommy Shaw. Ensimmäinen hänen kanssaan tehty albumi oli Crystal Ball vuodelta 1976. Sitä seurannut The Grand Illusion (1977) myi platinaa.
Vaiheet > 1980-luku

Styxin ensimmäinen levytys 1980-luvulla oli konseptialbumi Paradise Theater (1981). Vuonna 1984 ilmestyi yhtyeen ensimmäinen livealbumi, Caught in the Act.
Vaiheet > 1990- ja 2000-luvut

Vuonna 1990 laulaja-kitaristi Tommy Shawin korvasi Glen Burtnik. Uudella kokoonpanolla julkaistiin albumi Edge of the Century (1990), joka myi kultaa. Yhtye julkaisi vuonna 1995 ensimmäisen kokoelmansa, Styx Greatest Hitsin. John Panozzo ei huonon terveydentilansa vuoksi kyennyt osallistumaan enää vuoden 1996 kiertueelle. Hän kuoli myöhemmin samana vuonna, ja hänet korvasi Todd Sucherman. Vuonna 1999 ilmestyi Brave New World, Styxin ensimmäinen studioalbumi yhdeksään vuoteen. Dennis DeYoung ja Chuck Panozzo jättivät yhtyeen samana vuonna. DeYoungin korvasi Lawrence Gowan. Chuck Panozzo kertoi kaksi vuotta eroamisensa jälkeen, 2001, olevansa HIV-positiivinen. Glen Burtnik lähti Styxistä vuonna 2004. Hänen seuraajakseen valittiin Ricky Phillips, joka oli aiemmin toiminut muun muassa yhtyeissä The Babys ja Bad English. Styxin uusin albumi on Big Bang Theory, joka julkaistiin 10. toukokuuta 2005.
Styx Suomessa

Suomessa yhtye ei ole saanut koskaan suurta suosiota. Parhaiten tunnetaan Riki Sorsan laulama käännösversio ”Joki” Styxin kappaleesta ”Boat on the River” albumilta Cornerstone. Ensimmäisenä suomenkielisenä käännösversiona kappaleen lauloi kuitenkin Taiska 1980-luvulla nimellä ”Aamulla yksin”. Nämä käännösversiot ovat siis eri sanoituksilla.
South Park -televisiosarjassa Eric Cartmanilla oli pakkomielle Styxin ”Come Sail Away” -kappaleesta. Jaksoa on esitetty Suomen TV:ssä useampaan kertaan.
Diskografia

| 0 | 1 | 2 |
| --- | --- | --- |
|  Singlet "The Best Thing" (1972) #82 US  "Lady" (1975) #6 US  "You Need Love" (1975) #88 US  "Lorelei" (1976) #27 US  "Mademoiselle" (1976) #36 US  "Come Sail Away" (1978) #8 US  "Fooling Yourself (The Angry Young Man)" (1978) #29 US  "Blue Collar Man (Long Nights)" (1978) #21 US  "Renegade" (1979) #16 US  "Sing For The Day" (1979) #41 US  "Babe" (1979) #1 US  "Why Me" (1980) #26 US  "Borrowed Time" (1980) #64 US  "The Best Of Times" (1981) #3 US  "Too Much Time On My Hands" (1981) #9 US  "Nothing Ever Goes As Planned" (1981) #54 US  "Mr. Roboto" (1983) #3 US  "Don't Let It End" (1983) #6 US  "High Time" (1984) #48 US  "Music Time" (1984) #40 US  "Love Is The Ritual" (1990) #80 US  "Show Me The Way" (1990) #3 US  "Love At First Sight" (1991) #25 US  |  Studioalbumit Styx (1972)  Styx II (1973)  The Serpent Is Rising (1973)  Man of Miracles (1974)  Equinox (1975)  Crystal Ball (1976)  The Grand Illusion (1977)  Pieces of Eight (1978)  Cornerstone (1979)  Paradise Theater (1981)  Kilroy Was Here (1983)  Edge of the Century (1990)  Brave New World (1999)  Cyclorama (2003)  Big Bang Theory (2005)  |  Livealbumit Caught in the Act (1984)  Return to Paradise (1997)  Arch Allies: Live at Riverport (2000)  Styx World: Live 2001 (2001)  Yesterday & Today (2001)  At the River's Edge: Live in St. Louis (2002)  21st Century Live (2003) Kokoelmat Styx Greatest Hits (1995)  Styx Greatest Hits Part 2 (1996)  Extended Versions (2000)  Come Sail Away – The Styx Anthology (2004)  The Complete Wooden Nickel Recordings (2005)  |
Aiheesta muualla

Viralliset sivut (englanniksi)
Styx vuonna 2009.
Tašawit

| Tašawit |
| --- | --- |
Muu nimi:  šawia
Tiedot
Alue:   Algeria
Puhujia:  1 400 000 (1993)
Kirjaimisto:  arabialainen, latinalainen, tifinagh
Kielitieteellinen luokitus
Kielikunta:  afroaasialaiset kielet
Kieliryhmä:  berberikielet
ISO 639-3:  shy
 Ohje 
Tašawit eli šawia on Algerian Aurèsvuorilla puhuttu berberikieli. Sitä puhuu äidinkielenään 1 400 000 ihmistä.
Taru Laihanen

Taru Laihanen (s. 15. huhtikuuta 1986 Hämeenlinna) on suomalainen jalkapalloilija.
Hyökkääjänä pelannut Laihanen on edustanut Hämeenlinnan Palloilijoita, Hämeenlinnan Jalkapalloseuraa, FC Unitedia, FC Honkaa, Tampereen Ilvestä, saksalaista SG Essen-Schönebeckiä ja Helsingin Jalkapalloklubia. Laihanen voitti Hongassa Suomen mestaruuden vuosina 2006 ja 2007 sekä Unitedissa Suomen cupin 2005. Kaudella 2022 hän edusti nimellä Taru Penttilä eteläisen alueen vitosessa pelaavaa Vantaalaista PK-50 joukkuetta (15 peliä, 25 maalia).
Naisten maajoukkueessa Laihanen pelasi vuosina 2007 ja 2008 kaikkiaan 13 maaottelua. Hän pelasi Suomen nuorten joukkueissa alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.
Aiheesta muualla

Taru Laihanen HJK:n sivuilla
Taru Palsa

Taru-Leena Palsa (o.s. Häyrinen, s. 10. lokakuuta 1988 Säynätsalo) on suomalainen kestävyysjuoksija. Hän edustaa Helsingin Kisa-Veikkoja ja häntä valmentaa Lauri Palsa. Vuosina 2018–2021 hän edusti Mikkelin Kilpa-Veikkoja.
Palsa on saavuttanut sisäratojen SM-kilpailuissa 3 000 metrin juoksussa hopeaa 2021 ja pronssia 2023. Kalevan kisoissa hän on saavuttanut 10 000 metrillä hopeaa 2024 ja ollut 5 000 metrillä parhaimmillaan neljäs 2020. Maastojuoksun SM-kilpailuissa hän voitti 10 kilometrillä kultaa 2024 ja pitkän matkan joukkuekilpailussa hän on saavuttanut hopeaa 2022 ja pronssia 2023.
Palsa edusti Suomea Ruotsi-ottelussa ensimmäisen kerran vuonna 2024 sijoittuen 10 000 metrillä kuudenneksi. Hänet valittiin otteluedustajaksi Nina Chydeniuksen jouduttua jättämään ottelun väliin. Maastojuoksun Pohjoismaiden mestaruuskilpailuissa Palsa oli 12:s yhdeksän kilometrin matkalla vuonna 2023.
Koulutukseltaan Palsa on fysioterapeutti.
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 3 000 m | 9.38,94 | Espoo | 14. kesäkuuta 2023 |
| 5 000 m | 16.36,31 | Oulu | 8. heinäkuuta 2023 |
| 10 000 m | 34.55,82 | Tampere | 27. elokuuta 2021 |
| Puolimaraton | 1.17.34 | Rauma | 17. huhtikuuta 2022 |
| Laji | Aika | Paikka | Päivä |
| --- | --- | --- | --- |
| 3 000 m | 9.38,07 | Helsinki | 19. helmikuuta 2023 |
Taïna Barioz

| Mitalit | Mitalit | Mitalit |  |
| --- | --- | --- | --- |
|  Taïna Barioz |  Taïna Barioz |  Taïna Barioz |  |
Maa:   Ranska
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Garmisch-Partenkirchen 2011 | joukkue- kilpailu |  |
Taïna Barioz (s. 2. kesäkuuta 1988 Papeete, Tahiti) on ranskalainen alppihiihtäjä.
Kaudella 2007–2008 Barioz pääsi ensimmäisen kerran maailmancupin pisteille, oltuaan Ofterschwangin suurpujottelussa neljästoista. Kolmen parhaan joukkoon hän sijoittui ensimmäisen kerran Lienzin suurpujottelussa joulukuussa 2009 oltuaan kolmas. Hän sijoittui toiseksi Sankt Moritzin suurpujottelussa maaliskuussa 2016.
Vuoden 2009 MM-kisoissa Barioz sijoittui suurpujottelussa sijalle 11. Vancouverin olympialaisten suurpujottelussa Barioz oli yhdeksäs. Vuoden 2011 MM-kisoissa hän voitti kultaa joukkuekilpailussa ja oli suurpujottelussa kymmenes.
Streetcleaner

| Streetcleaner Godflesh |
| --- | --- | --- |

Studioalbumin tiedot
 Äänitetty : 1988-1989
 Julkaistu: 13.marraskuuta 1989
 Tuottaja(t): J.K. Braodrick ja G. C. Green
 Tyylilaji: Industrial metal
 Levy-yhtiö: Earache Records
Godfleshin muut julkaisut
| Godflesh (EP) 1988 | Streetcleaner 1989 | Slavestate 1991 |
Streetcleaner on englantilaisen industrial metal -yhtyeen Godfleshin esikoisalbumi vuodelta 1989. Se julkaistiin extreme metaliin erikoistuneen Earache Recordsin kautta. Streetcleaner on kerännyt suurta arvostusta kriitikoilta sekä kulttisuosion industrial -sekä metallimusiikin piireissä, ja sitä usein pidetäänkin genrensä merkkipaaluna joka viitoitti tietä sille, mitä industrial metal tulisi olemaan.
Albumi on nauhoitettu kolmessa eri nauhoitussessiossa ja osittain koottu aiemmista demoista ennen Godflesh-nimen käyttöönottoa. Streetcleaneria kuvaillaan usein äärimmäisen raskaaksi, painostavaksi ja äänekkääksi albumiksi, jossa yhdistyy industrial-musiikin mielipuolisuus ja äärimetallin raakuus. Basso ja kitara ovat äärimmilleen viritetyt ja albumilla käytetään rumpukonetta, joka oli tuolloin metallimusiikissa todella harvinaista, jopa ennenkuulumatonta. Toisin kuin suurimmassa osassa metallialbumeita, kitara ei luo selkeitä riffejä vaan pikemminkin melua, siinä missä todella matalalle viritetty basso luo pohjan kappaleille, jota kovaääninen rumpukone rytmittää. Streetcleaner sai tukea konserteista jossa yhtye esiintyi Napalm Deathin kanssa, ollen yksi osa konserttilistaa joka toi levylle kansainvälistä näkyvyyttä.
Julkaisustaan saakka Streetcleaner on saanut runsaasti tunnustuksia, ja yhtye onkin esittänyt sen livenä kokonaisuudessaan kahdesti. Monet metallibändit, kuten Isis, Fear Factory ja Neurosis ovat nimenneet sen suureksi inspiraation lähteeksi. Vuonna 2017 musiikkilehti Rolling Stone listasi sen sijalle 64 kaikkien aikojen parhaimmissa metallialbumeissa.
Taustat ja nauhoitus

Ennen kuin yhtye aloitti nimellä Godflesh, yhtyeen basisti G. C. Green ja kitaristi Paul Neville  olivat bändissä Fall of Because. Silloinen vuonna 1982 perustettu yhtye ammensi vaikutteet The Curen post-punkista, eikä musiikki ollut läheskään yhtä äänekästä ja raskasta kuin se, joka nykyään Godfleshina tunnetaan. Kaksi vuotta myöhemmin, 1984, tuleva johtohahmo Justin Broadrick liittyi yhtyeeseen, samalla esitellen Nevillelle ja Greenelle Swansin, Sonic Youthin ja Dischargen. Riitasoinnuista inspiroituneena he nauhoittivat ensimmäisen demonsa, 
Extirpate vuonna 1986. Demoon sisältyi kappaleet "Devastator", "Mighty Trust Krusher", "Life Is Easy" ja "Merciless", joista kolme ensimmäistä päätyivät myös Streetcleanerille.[lähde? ]
Vuonna 1987 Fall of Because hajosi, ja pian sen jälkeen Broadrick ja Green jatkoivat jälleen työskentelyä yhdessä ilman Nevilleä, ja huhtikuussa 1988 he uudelleennimesivät projektin Godfleshiksi.
Kappalelista

"Like Rats" – 4.29
"Christbait Rising" – 7.00
"Pulp" – 4.16
"Dream Long Dead" – 5.19
"Head Dirt" – 6.09
"Devastator" – 3.20
"Mighty Trust Krusher" – 5.26
"Life Is Easy" – 4.51
"Streetcleaner" – 6.42
"Locust Furnance" – 4.45
Kappalelista > CD painoksen bonuskappaleet (Tiny Tears EP)

"Tiny Tears" – 3.25
"Wound" – 3.05
"Dead Head" – 4.09
"Suction" – 3.32
Kappalelista > 2010 remasteroidun painoksen bonuslevy

"Like Rats" (Original Unreleased Mix) – 4.22
"Christbait Rising" (Original Unreleased Mix) – 6.50
"Pulp" (Original Unreleased Mix) – 4.07
"Dream Long Dead" (Original Unreleased Mix) – 5.08
"Head Dirt" (Original Unreleased Mix) – 6.01
"Streetcleaner" (Live Geneva Early 1990) – 5.47
"Head Dirt" (Live Geneva Early 1990) – 6.00
"Pulp" (Rehearsal May 1989) – 12.20
"Dream Long Dead" (Rehearsal April 1989) – 5.29
"Christbait Rising" (Rehearsal April 1989) – 6.34
"Deadhead" (Original Demo Guitar & Machine 1988) – 4.01
"Suction" (Original Demo Guitar & Machine 1988) – 3.11
Vaikutteet ja perintö

Yhdessä Ministryn The Land of Rape and Honeyn kanssa Streetcleaneria pidetään käännekohtana industrial metalin  kehityksessä, albumin hylätessä metallimusiikin tutut kaavat ja pikemminkin ottaen vaikutteet Swansin alkupään noise rock -tuotannosta ja industrialin pioneereilta Throbbing Gristlelta. Toisin kuin Ministry, inspiroitui nopeasta thrash metallista, Streetcleaner on suurimmaksi osaksi hidas ja raskassoutuinen. Godflesh onkin maininnut myös Black Sabbathin yhdeksi vaikuttajakseen.
Vastaanotto

Streetcleaner sai sekä kuuntelijoilta että kriitikoilta hyvän vastaanoton. Albumi sai kiitosta ahdistavan tunnelman luomisesta sisällyttämättä mukaan saatananpalvontaan viittavaa kuvastoa sekä sen loistavista tuotantoarvoista.
Aiheesta muualla

Streetcleaner Discogsissa. (englanniksi)
Albumi Streetcleaner Encyclopaedia Metallum -sivustolla (englanniksi)
Godflesh
| --- | --- |
Studioalbumit:   Streetcleaner  Pure  Selfless  Songs of Love and Hate  Us and Them  Hymns  A World Only Lit by Fire  Post Self  Purge 
EP:t:   Godflesh  Slavestate  Cold World  Merciless  Messiah  Decline & Fall 
Remixalbumit:   Slavestate Remixes  Love and Hate in Dub 
Kokoelmat:   The Ten Commandments  Life Is Easy  In All Languages  New Flesh in Dub Vol 1  Long Live the New Flesh 
Livealbumit:   Streetcleaner: Live at Roadburn 2011  Godflesh – The Earache Peel Sessions  Pure : Live 
Singlet:   Pulp / Christbait Rising  Slateman  Straight to Your Heart  Mothra  Xnoybis  Crush My Soul  F.O:D. (Fuck of Death)  Ringer  New Dark Ages  Imperator  Post Self  Be God  Ashen  Nero
Tammisaaren työväentalo

| Tammisaaren työväentalo |
| --- | --- |
Sijainti:  Tammisaari
Perustettu:  1910
Purkuvuosi:  1970-luku
Rakennuttaja:  Tammisaaren työväenyhdistys
Omistaja:  Tammisaaren työväenyhdistys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tammisaaren työväentalo oli Tammisaaressa vuosina 1910–1974 ollut työväentalo.
Historiaa

Tammisaaren työväenyhdistys perustettiin maaliskuun 19. päivänä vuonna 1902. Yhdistys oli kaksikielinen, ja se liittyi ensin Suomen ruotsalaiseen työväenliittoon, josta yhdistys erosi vuonna 1906 ja liittyi Suomen Sos.-dem puolueen jäsenjärjestöksi. Yhdistyksessä oli silloin 133 jäsentä. Jo helmikuussa 1903 yhdistys oli valinnut nelijäsenisen komitean hankkimaan omaa työväentaloa Tammisaareen.
Rakennus

Muurari Mobergilta saatiin 1.maaliskuuta 1910 ostaa tontti Tammisaaren 6. kaupunginosasta Koivuniemenkadun varrelta. Vuonna 1927 suomenkielinen työväenyhdistys myi talonsa ruotsinkieliselle yhdistykselle ja lakkautti toimintansa. Uusi kaksikielinen Ekenäs Arbetarförening-Tammisaaren työväenyhdistys perustettiin 1927 yhteisen toiminnan jatkamiseksi. Yhteisin voimin talossa suoritettiin perusteellinen remontti vuonna 1928. Vuonna 1948 tehdyillä korjaus- ja muutostöillä laajennettiin tiloja talon eteisessä ja ravintolassa. 60-vuotisjuhlien jälkeen toiminta työväentalolla hiljeni, koska talon kunto oli heikentynyt. Niinpä rakennus päätettiin vuonna 1974 myydä Postilaitokselle, jolle tontti sijaintinsa puolesta oli erittäin sopiva Tammisaaren keskustassa. Kaupasta saaduilla varoilla yhdistys osti kaksi tonttia Ystadinkadulta. Tonteille valmistui vuonna 1977 vuokratalo. Rakennuksessa on 42 asuntoa sekä yhdistyksellä omat kokous- ja kerhotilat.
Toimintaa

Ennen työväentalon valmistumista juhlia ja iltamia tansseineen pidettiin Palokunnantalossa ja kokoukset yksityisasunnoissa. Rakennuksen valmistuttua toiminta vilkastui. Vuonna 1962 yhdistys vietti 60-vuotisjuhlaansa uusitussa työväentalossaan. Puhujana oli Karl-August Fagerholm. Yhdistyksen toiminta alkoi tämän jälkeen hiljentyä vanhan työväentalon kunnon heikennyttyä. Mutta yhdistyksen toiminta jatkuu edelleen vuonna 1977 rakennetun vuokratalon alakerran toimintatiloissa.
Tarhakurtturuusut

| Tarhakurtturuusut |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit Rosaceae
Suku::  Ruusut Rosa
Lajikeryhmä::  Rugosa-ryhmä
Katso myös
   Tarhakurtturuusut Commonsissa 
Infobox OKNimi-testi OK: 
Tarhakurtturuusut (Rosa Rugosa-Ryhmä) on viljeltyjen ruusuristeymien lajikeryhmä. Ne ovat yleensä moninkertaisia risteymiä, joiden tunnistettavana kantalajina on kurtturuusu (Rosa rugosa). Koristepensaina suosittujen tarhakurtturuusujen ominaisuuksiin kuuluvat kurtturuususta periytyvät pitkä kukinta-aika, kukkien tuoksuminen, (talven)kestävyys ja kasvinterveys. Tarhakurtturuusut leviävät kurtturuusua vähemmän ja tuskin leviävät itsenäisesti luontoon. Lajikkeesta riippuen ne kasvattavat vähän tai ei lainkaan juurivesoja; osa tarhakurtturuusuista tekee kiulukoita, mutta osa on steriilejä.
Suomessa 2019–2022 asteittain voimaan tullut kurtturuusun kasvatuskielto ei koske tarhakurtturuusuja. Joskus viljelykarkulaisina havaitut tarhakurtturuusut lienevät kaatopaikoille levinneitä puutarhakasvien juurakoita.
Lajikkeita

Tarhakurtturuusuryhmän Suomessa tunnettuja lajikkeita ovat muun muassa:
dagmarinruusu (Rosa 'Fru Dagmar Hastrup')
hansaruusu (Rosa 'Hansa')
tiltunruusu (Rosa 'Iitin Tiltu')
katrinruusu (Rosa 'Katri Vala')
filemoninruusu (Rosa 'Souvenir de Philémon Cochet')
teresanruusu (Rosa 'Thérèse Bugnet')
'Agnes'
'Belle Poitevine'
'Blanc Double de Coubert'
'David Thompson'
'Henry Hudson'
'Kaiserin des Nordens'
'Lac Majeau'
'Louise Bugnet'
'Marie Bugnet'
'Moje Hammarberg'
'Pohjolan Kuningatar'
'Ritausma'
'Roseraie de l'Haÿ'
'Scabrosa'
'Sipi'
'Sir Thomas Lipton'
'Sointu'
'Syke'
'Sävel'
Tarhakäenkaali

| Tarhakäenkaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Oxalidales
Heimo::  Käenkaalikasvit Oxalidaceae
Suku::  Käenkaalit Oxalis
Laji::  corniculata
Kaksiosainen nimi
 Oxalis corniculata  L. 
Katso myös
   Tarhakäenkaali Wikispeciesissä   Tarhakäenkaali Commonsissa 
Infobox OKNimi-testi OK: 
Tarhakäenkaali eli sarvikäenkaali (Oxalis corniculata) on käenkaalien suvun laji, jota esiintyy Etelä-Euroopassa. Lajia käytetään koristekasvina.
Tarhakäenkaalin varsi kasvaa rennosti alustanmyötäisenä kymmenestä 50:een senttimetriä pitkäksi. Varsi on haarova ja juurehtii nivelistään. Varren lehdet ovat pitkäruotisia ja tavallisesti kolmisormisia. Kasvi on yleensä vihreälehtinen, mutta voi joskus olla kokonaan punaruskea. Kukinto on yhdestä seitsemään kukkaa sisältävä huiskilo. Terälehdet ovat kirkkaankeltaisia ja noin 15 millimetriä pitkiä. Hedelmä on liereä viisilokeroinen kota, jonka perä kaartuu alas sen kypsyessä.
Aiheesta muualla

Kasviatlas: Sarvikäenkaali (Oxalis corniculata)
ITIS: Oxalis corniculata (englanniksi)
Tanglin

Tanglinin sijainti Singaporen kartalla
Tanglin mall
Tanglin (kiin. 东陵/東陵, tamiliksi டங்லின்) on yksi Singaporen alueista (engl. urban planning area). Se sijaitsee Keskisellä suuralueella Keski-Singaporessa. Tanglin rajoittuu pohjoisessa Novenaan, luoteessa Bukit Timahiin, lounassa Queenstowniin, etelässä Bukit Merahiin ja lännessä Newtoniin, Orchadiin, River Valleyyn ja Singapore Riveriin. Tanglin on nykyään asuinalue, mutta siellä on muun muassa kasvitieteellinen puutarha, ministeriöitä ja suurlähetystöjä. Ennen eurooppalaisten tuloa alueelle, Tanglinissa viljeltiin muun muassa pippuria. Tanglin Shopping Centre on Singaporen vanhin ostoskeskus.
Tanglinin asukasluku vuoden 2010 väestölaskennassa oli 17 293 ja vuoden 2015 ennusteessa 19 000. Alueen pinta-ala on 7,63 km2.
Aluejako

Tanglin jaetaan neljään osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Chatsworth | 5 740 | 1,35 |
| Nassim | 8 340 | 2,07 |
| Ridout | 1 400 | 2,02 |
| Tyersall | 3 520 | 2,19 |
Aiheesta muualla

Kuvia tai muita tiedostoja aiheesta Tanglin Wikimedia Commonsissa